SL Uradni list Evropske unije C 125/19

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 125/10

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

ENOTNI DOKUMENT

UREDBA SVETA (ES) št. 510/2006

„MONTORO-ADAMUZ“

ES št.: ES-PDO-0005-0658-08.11.2007

ZGO ( ) ZOP ( X )

1. Ime:

„Montoro-Adamuz“

2. Država članica ali tretja država:

Španija

3. Opis kmetijskega proizvoda ali živila:

3.1 Vrsta proizvoda:

Skupina 1.5 Olja in masti (maslo, margarina, olje itd.)

3.2 Opis proizvoda, za katerega se uporablja ime iz točke 1:

Ekstra deviško oljčno olje, pridobljeno iz sadežev oljčnih dreves (Olea Europaea L.) naslednjih vrst: Nevadillo Negro, Picual, Lechín de Sevilla, Picudo in Carrasqueño de la Sierra. Glavni vrsti sta avtohtona vrsta Nevadillo Negro, če je njena prisotnost več kot 10-odstotna, in vrsta Picual; njuna prisotnost je v mešanici olj več kot 98-odstotna.

Ekstrakcija je izključno mehanski ali fizični postopek, ki olja ne spremeni, hkrati pa se ohranijo okus, vonj in značilnosti sadeža, iz katerega se olje pridobiva.

Olja imajo naslednje fizikalne in kemične lastnosti:

Kislost Največ 0,5 % Vlažnost Največ 0,1 % Količina peroksida Največ 20 meq O2/kg K270 (absorpcija 270 nm) Največ 0,18 Skupna vsebnost polifenolov (2) (ppm) Najmanj 700 ppm K225 (Grenkost) Najmanj 0,3 Voski Največ 150 mg/kg maščobe Stabilnost Najmanj 80 (ur pri 100 °C)





Sestava maščobnih kislin





Miristinska kislina C14:0 ≤ 0,05 % Palmitinska kislina C16:0 9,5–12,5 % Palmitoleinska kislina C16:1 0,3–3,5 % Margarinska kislina C17:0 ≤ 0,1 % Margaroleinska kislina C17:1 ≤ 0,1 % Stearinska kislina C18:0 2,2–4,0 % Oleinska kislina C18:1 > 78 % Linolna kislina C18:2 3,5–7,5 % Linolna kislina C18:3 ≤ 1 % Arahidinska kislina C20:0 ≤ 0,6 % Gadolinij C20:0 ≤ 0,4 % Behenska kislina C22:0 ≤ 0,1 % Lignocerinska kislina C24:0 ≤ 0,1 %

Ekstra deviško oljčno olje „Montoro-Adamuz“ lahko z organoleptičnega vidika štejemo za olje z veliko aromatsko raznolikostjo. Ima srednjo sočnost, ki je označena s > 4, njegove pozitivne organoleptične lastnosti so izražene kot: „olje, ki ima okus po svežih olivah“, „zeleni list“ in „drugo zrelo sadje“.

Organoleptične značilnosti Srednja sočnost Večja kot 4 Srednja grenkost 2,0–6,5 Srednja začinjenost 1,5–6,5 Srednje nepravilnosti Enako 0

Olje „Montoro-Adamuz“ ima svoje značilnosti zaradi visoke vsebnosti skupnih polifenolov, ki presegajo 700 ppm in dajo olju značilno grenkost, ter že od nekdaj zelo cenjeno visoko kemijsko stabilnost, ki preprečuje oksidacijo.

3.3 Surovine (samo za predelane proizvode):

Se ne uporablja.

3.4 Krma (samo za proizvode živalskega izvora):

Se ne uporablja.

3.5 Posebni proizvodni postopki, ki jih je treba izvajati na opredeljenem geografskem območju:

Proizvodnja oljk in priprava proizvoda potekata na geografskem območju, določenem v točki 4.

3.6 Posebna pravila za rezanje, ribanje, pakiranje itd.:

Olje je pakirano v steklene, kovinske ali keramične zabojnike, primerne za uporabo v prehrani. Regulativni svet lahko odobri katero koli drugo vrsto materiala, ki se uporabi za pakiranje, če je ta neaktiven in ne pokvari barve in videza vsebine, ali z namenom, da se zadostijo zahteve trgovanja in/ali pravne zahteve tretjih držav.

3.7 Posebna pravila za označevanje:

Besede „zaščitena označba porekla Montoro-Adamuz“ morajo biti navedene na etiketi in oštevilčeni etiketi na zadnji strani. Na zabojnikih mora označba vsebovati logotip zaščitene označbe porekla „Montoro-Adamuz“.

4. Jedrnata opredelitev geografskega območja:

Geografsko območje z označbo „Montoro-Adamuz“ pokriva kmetijsko območje v gorah province Córdoba; na jugu meji na kotlino Guadalquivir, na severu na območje Valle de los Pedroches, na vzhodu na gore Andujar v provinci Jaén ter na zahodu na gore, severno od Seville.

Opredeljeno geografsko območje zajema občine province Córdoba: Montoro, Adamuz, Espiel, Hornachuelos, Obejo, Villaharta, Villanueva del Rey in Villaviciosa de Córdoba.

5. Povezava z geografskim območjem:

5.1 Posebnost geografskega območja:

Opredeljeno geografsko območje zajema samo oljčne nasade v Andaluziji, ki rastejo na prsti paleozojskega porekla, sestavljeni iz granita, skrilavca, kremenovca in diorita. Ta je po naravi kisla z vrednostjo pH med 5 in 5,6 ter plitka, medtem ko drugi oljčni nasadi v južni Španiji rastejo na apnenčastih, po naravi bazičnih tleh.

Območje je morfološko in strukturno paleozojskega porekla, veriga Sierra Morena na jugu meji na kotlino Guadalquivir, tektonsko prelomnico, ki ločuje gorsko verigo Béticas od Iberskega polotoka.

Značilne so ostre temperaturne razlike med toplimi poletji in mrzlimi zimami, z najvišjimi povprečnimi januarskimi stopinjami okoli 13 °C in julijskimi okoli 35 °C, najnižjimi januarskimi 3 °C in julijskimi 18 °C, kar pomeni, da je povprečna letna temperatura 19 °C; zmerne povprečne letne padavine so med 600 in 700 mm, največ jih je pozimi in pomladi. Območje je gričevnato, s strmimi pobočji, s povprečno višino 425 m, griči so obrnjeni proti jugu, dobijo veliko sončne svetlobe, in sicer med 2 800 in 3 000 ur letno.

Agronomski pogoji in visoke letne ravni evapotranspiracije med 800 in 900 mm ter na vsem območju povprečno ostre strmine, skoraj 23 %, povzročajo visoko erozijo in posledično plitka tla, kar poleti in jeseni še poveča pomanjkanje vode, potrebne za pridelek.

Posebnosti geografskega območja določajo razvoj avtohtone vrste Nevadillo Negro, ki dobro prenaša sušo in plitko prst, zato je odlično prilagojena na to ekstremno okolje (utrjena vrsta). Drevesa te vrste so že stoletja posejana na plantažah tega območja in predstavljajo do 20 % oljčnih površin.

5.2 Posebnost proizvoda:

Značilnosti olja „Montoro-Adamuz“ določa visoka vsebnost skupnih polifenolov, ki presega 700 ppm in olju daje značilno grenkost (K225, najmanj 0,3), ter že od nekdaj zelo cenjeno visoko kemijsko stabilnost, ki preprečuje oksidacijo (najmanj 80 ur pri 100 °C).

Poleg tega so organoleptične lastnosti kot so „olje, ki ima okus po svežih olivah“, „zeleni list“ in „drugo zrelo sadje“, močno prisotne; srednja sočnost presega 4.

5.3 Vzročna povezava med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

Visoka vsebnost fenoloških spojin v oljih z označbo „Montoro-Adamuz“, ki presega 700 ppm, je neposredno povezana s prisotnostjo vrste Nevadillo Negro, z ekstremnimi kmetijsko-podnebnimi pogoji, ki povzročajo fiziološki stres za oljčno drevo, ter zgodnjim pobiranjem.

Mešanica, v katerih sta obe vrsti, Picual in Nevadillo Negro, prisotni v različnih deležih, je edinstvena in značilna izključno za olja „Montoro-Adamuz“, od drugih vrst se razlikuje po visoki stopnji polifenolov, ki olju dajejo grenak in pikanten okus ter omogočajo izredno dobro ohranitev, zaradi česar je to olje že od nekdaj visoko cenjeno.

Izrazito sredozemske podnebne razmere z višjimi povprečnimi temperaturami in več sončne svetlobe, zmernimi, izrazito sezonskimi padavinami, visokimi letnimi ravnmi evapotranspiracije med 800 in 900 mm, povzročajo hudo pomanjkanje vode pri gojenju oljk; stanje še poslabšajo slabe talne razmere na tem območju: kisla prst, strma pobočja, plitka, kamnita tla nizke rodnosti, osnovana na kislih snoveh. Vse skupaj povzroča fiziološki stres za oljčno drevo, kar povzroči večjo vsebnost polifenolov.

Strma pobočja, na katerih rastejo oljčni nasadi, so razlog za zgodnje pobiranje oljk, ki je postalo globoko zakoreninjen kulturni običaj. Oljke se pobirajo samo z dreves, pri tem se pazi, da sadeži ne padejo na tla, saj jih s tal ni mogoče pobirati zaradi visokih stroškov, ki bi pri tem nastali zaradi pomanjkanja mehanizacije na gorskih nasadih. Poleg tega so tako pobrani sadeži boljše kakovosti.

Zaradi zakoreninjenega kulturnega običaja, ki narekuje pobiranje oljk na tem območju med 15. oktobrom in 15. januarjem, je vsebnost polifenolov najvišja možna in v oljih nastanejo izjemne organoleptične lastnosti, med njimi srednja sočnost več kot 4, organoleptične lastnosti kot so „olje, ki ima okus po svežih olivah“ in „zeleni list“, pa so izražene z največjo intenzivnostjo.

Sklic na objavo specifikacije:

http://juntadeandalucia.es/boja/boletines/2007/202/d/updf/d24.pdf

(1) UL L 93, 31.3.2006, str. 12.

(2) Metoda popolne ekstrakcije polifenolov in količinske določitve s kolorimetričnim sistemom za določanje z uporabo niza elektrod.